Унікальныя фотаздымкі, прадстаўленыя на выставе, у большасці сваёй невядомых аўтараў, знаёмяць з краявідамі далёкай краіны, месцамі, дзе захоўваюцца святыні. Жыхары вялікіх гарадоў і вёсак працуюць, бавяць час у чайных, выязджаюць на рыкшах. Вялікую цікавасць выклікаюць фотаздымкі з панарамай горада Хакодатэ, на некалькіх фотаздымках – выявы сусветна вядомай гары Фудзі – месца пакланення і медытацый. Выстава падрыхтавана супрацоўніцай кракаўскага Музея гісторыі фатаграфіі Монікай Козень. Куратар выставы мела на мэце пазнаёміць з першапраходцамі японскай фатаграфіі. Асаблівасць фотаздымкаў – у іх далікатнай ручной расфарбоўцы, якая надае адбіткам жывапіснасць.